EkBass/fiwiki-20250220-pages-articles huggingface dataset:
Johan Hyvönen

Johan Erik Hyvönen (25. lokakuuta 1895 Viitasaari – 30. syyskuuta 1918) oli suomalainen jääkärivänrikki. Hänen vanhempansa olivat pankinjohtaja Erik Hyvönen ja Ellen Maria Häggqvist.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hyvönen kävi kaksi luokkaa Oulun reaalilyseota ja suoritti yksityisesti viidennen luokan kurssin vuonna 1914 sekä jatkoi opintojaan kolme lukukautta Tampereen teknillisessä opistossa. ==Jääkärikausi== Hyvönen työskenteli Tampereen pellavatehtaan konepajalla ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 5. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. ==Suomen sisällissota== :Katso myös: Suomen sisällissota Hyvönen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 9. jääkäripataljoonan 3. komppaniaan, missä hänet siirrettiin 23. maaliskuuta 1918 pataljoonan aseupseeriksi ja 8. toukokuuta 1918 alkaen joukkueenjohtajaksi 2. komppaniaan. Hän otti osaa sisällissodan taisteluihin Viipurissa. ==Sisällissodan jälkeinen aika== Sisällissodan jälkeen hänet siirrettiin Turun lentokouluun 30. kesäkuuta 1918 tähystäjäoppilaaksi. Tämän lentäjän alun kohtaloksi tuli saada surmansa lento-onnettomuudessa 30. syyskuuta 1918. Hänet haudattiin Tornioon. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Suomalaiset sotilaslentäjät Luokka:Vuonna 1895 syntyneet Luokka:Vuonna 1918 kuolleet Luokka:Lento-onnettomuudessa kuolleet
Angelo Scola

Angelo Scola (s. 4. marraskuuta 1941) on italialainen kirkonmies. Hän sai vihkimyksensä katoliseksi papiksi 18. heinäkuuta 1970 ja piispaksi 21. syyskuuta 1991. Hän on toiminut Grosseton piispana 1991–1995 ja vuodesta 2002 Venetsian patriarkkana. Scolasta tuli kardinaali vuonna 2003, ja hän osallistui vuoden 2005 konklaaviin. Scola oli mukana paavinvaaleissa 2005 ja 2013. Vuonna 2013 hän oli ennakkosuosikki.Uusi paavi astuu pian Pietarinkirkon parvekkeelle Helsingin Sanomat 13.3.2013 == Lähteet == == Aiheesta muualla == * Cardinalrating.com: Angelo Cardinal Scola * Catholic-hierarchy.org: Angelo Cardinal Scola * Catholic Herald - The men who could be pope: Cardinal Angelo Scola Luokka:Italialaiset kardinaalit Luokka:Vuonna 1941 syntyneet Luokka:Elävät henkilöt
Giovanni da Verrazzano

Giovanni da Verrazzano (n. 1485-1528) oli italialaissyntyinen tutkimusmatkailija, joka työskenteli Ranskan hovin palveluksessa. Hän oli ensimmäinen eurooppalainen, joka tutki Pohjois-Amerikan Atlantin puoleista rannikkoa Floridan ja Newfoundlandin välillä. Verrazano syntyi Greve in Chiantissa, Toscanassa, ja oppi purjehtimaan Välimeren itäosissa. On mahdollista, että hän osallistui jo parikymmenvuotiaana Thomas Aubertin matkaan Newfoundlandiin 1508. Vuonna 1524 hän lähti omilla laivoillaan Madeiralta länteen etsimään Ranskan käyttöön meritietä Kiinaan - perimätiedon mukaan Atlantti ulottui Aasian rannikoille asti. Hän löysi maata jossain etelässä, jossa palmut huojuivat - tämä on sijoitettu moneen paikkaan Floridan ja Pohjois-Carolinan välille - ja jatkoi rannikkoa pohjoiseen. Ensimmäisenä eurooppalaisena hän kävi myös Hudson-joen suulla, nykyisen New Yorkin alueella. Verrazzano kartoitti rannikkolinjaa moderneilla navigaatiovälineillä, ja raportoi, että Kanada oli maayhteydessä tähän suureen ennalta tuntemattomaan mantereeseen, jota myöhemmin alettiin kutsua Pohjois- Amerikaksi. Dictionary of Canadian Biography Online Wpdms verrazano voyage map 2.jpg|Verrazzanon matka 1524 Verrazzano.jpg|Verrazzanon patsas hänen kotikaupungissaan, Greve in Chiantissa == Lähteet == Luokka:Italialaiset tutkimusmatkailijat
Óssa

Óssa () eli Kíssavos (Κίσσαβος, myös Kísavos, Κίσαβος), antiikin Ossa (), on vuori Koillis-Thessaliassa Kreikassa. Sen korkeus on 1 978 metriä ja prominenssi 1 854 metriä. Óssa sijaitsee Lárisan alueyksikön alueella Ólymposvuoren eteläpuolella lähellä pohjoisen Egeanmeren rannikkoa, linnuntietä noin 30 kilometriä koilliseen Lárisan kaupungista. Vuoren korkeimman huipun nimi on Profítis Ilías (Προφήτης Ηλίας). Óssan ja Ólympoksen erottaa toisistaan Témpin eli Tempen sola. Kreikkalaisessa mytologiassa vuori syntyi, kun kaksi jättiläistä, Otos ja Efialtes, halusivat kiivetä Ólympokselle. Siksi nämä kasasivat kokoon Óssan ja läheisen Pílio- eli Pelionvuoren. Apollon kuitenkin surmasi jättiläiset. Antiikin aikana vuoren länsirinteiltä saatiin roomalaisten suosimaa harvinaisempaa vihreää porfyyriä sekä vihreää marmoria. Vuorella palvottiin erityisesti Demeteriä. Nykyisin Óssa on Natura-aluetta. Vuorelle kulkee kaksi yleisempää vaellusreittiä, toinen lounais- ja toinen luoteispuolelta. Huipulta avautuu näköala Ólympokselle, Pineiós-joen suistolle sekä kirkkaalla säällä aina Áthokselle asti. == Lähteet == == Aiheesta muualla == Luokka:Kreikan Natura-alueet Luokka:Kreikan vuoret Luokka:Lárisa (alueyksikkö)
Kirjohanhet

Kirjohanhet (Branta) on hanhien alaheimoon kuuluva lintusuku. == Kirjohanhiin (Branta) kuuluvia lajeja == * Pikkukanadanhanhi (Branta hutchinsii) * Havaijinhanhi (Branta sandvicensis) * Kanadanhanhi (Branta canadensis) * Punakaulahanhi (Branta ruficollis) * Sepelhanhi (Branta bernicla) * Valkoposkihanhi (Branta leucopsis) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Hanhet
Ekologinen pyramidi

Ekologinen pyramidi on biologian käsite, jolla kuvataan tuottajien ja kuluttajien määrää eliöyhteisössä. Se osoittaa muun muassa, että kuluttajien määrä on pienempi kuin tuottajien energian poistumisesta johtuen. Ekologinen pyramidi koostuu trofiatasoista. Yhteyttävät kasvit, jotka ovat tuottajia, käyttävät hiiltä yhteyttämiseen. Maaperän mikrobit taas sitovat tehokkaasti typpeä. Kaikilta trofiatasoilta tulee ympäristöön epäorgaanista ainesta. Hajottajat hajottavat kuolleen aineksen epäorgaanisiksi aineiksi, jolloin ne palautuvat aineiden kiertoon. Kasvinsyöjien ja petojen käyttämän ravinnon määrä on eliöyhteisön muotoutumisen kannalta ratkaisevimpia tekijöitä. == Lähteet == * Matti Leinonen, Teuvo Nyberg, Simo Veistola: Koulun biologia: Metsät ja suot, s. 61. 4. p. Otava 2007 ISBN 978-951-1-19632-7 === Viitteet === Luokka:Ekologia
Nomination

Nomination Italy on italialainen design- ja muotikorujen valmistaja. Yhtiön perusti Paolo Gensini vuonna 1987. Tunnetuksi merkki tuli rannekorusarjastaan, joka oli mukailtavissa ja personoitavissa yksilölliseksi. Rannekoru koostui vaihdettavista paloista, joita oli mahdollista keräillä ja näin muokata koru oman näköiseksi. Ilmiö yleistyi trendiksi 2000-luvulla alkaen Yhdysvalloista. Alkuperäiset Nomination-rannekorut olivat vaaleaa ruostumatonta terästä ja pääosin suunnattu nuorille naisille, mutta ilmiön yleistyttyä yhtiö julkaisi myös levennettyjä, tummennettuja ja maskuliinisempia malleja miesten käyttöön. Alkuperäiset materiaalit on kuitenkin yhä säilytetty. Rannekoruissa käytetyt kivet ovat lähes poikkeuksetta zirkoneita. Rannekorujen lyötyä läpi maailmalla myös väärennökset ja jäljitelmät yleistyivät ja markkinoille tuli lukuisia samantapaisia koruja valmistavia yrityksiä. Nomination on kuitenkin korutyypin alkuperäinen kehittäjä ja yhä suurin italialainen muokattavien rannekorujen valmistaja maailmalla.About Nomination Yhden aidon korupalan keskihinta on 20-50 euroa ja niitä sijoitellaan rannekoruun yleensä noin 10 kappaletta. Prices, Nomination Italy Yhtiön koruja voidaankin pitää verrattain arvokkaina arkiseen käyttötarkoitukseensa nähden. Korutyyppi tunnetaan muualla maailmassa englanninkielisellä nimellä ”Italian charm bracelets”. Läpimurtonsa jälkeen Nomination sai riveihinsä lukuisia uusia suunnittelijoita ja alkoi laajentaa mallistoaan myös muihin koruihin sekä kelloihin. Päämateriaalina säilytettiin ruostumaton teräs, uusina materiaalina alettiin käyttää hopeaa ja kultaa. Tällöin yritys otti käyttöönsä myös aidot jalokivet. Nykyisin yhtiö lanseeraa useita uusia korumallistoja vuosittain, ja suurimman osan niistä täysmääräisinä eli sisältäen sormuksen, ranne-, kaula- sekä korvakorut. Koottavien rannekorujen lisäksi valikoimaan kuuluu kerralla noin 20 muuta korusarjaa.Collection, Nomination Italy Yrityksellä on vuoteen 2008 mennessä jo 35 vain omia tuotemerkkiä myyvää liikettä eri suurkaupungeissa. springfair.com, esittelyteksti, luettu 24.9.2011 Vuodesta 2006 lähtien Nominationilla on ollut liike Milanossa arvokkaasta huippumuodista tunnetulla Corso Venezian ostoskadulla. ==Lähteet== == Aiheesta muualla == *Viralliset kotisivut *Italian Charm Bracelets Luokka:Koruvalmistajat Luokka:Tavaramerkit
Maire Pyykkö

Maire Pyykkö (s. 12. kesäkuuta 1947 Kohtla-Järve, Viro) on virolais- suomalainen lasitaiteilija ja taidemaalari. Hän valmistui 1982 taiteen maisteriksi Viron Taideakatemiasta. Pyykkö on asunut Suomessa vuodesta 1991.Elli Sormunen: Perheen lapsi sairastui Tšernobylin onnettomuuden seurauksena. YLE 31.1.2021. Viitattu 29.7.2024. Pyykkö on tehnyt Suomessa lasimaalauksia kirkkoihin ja muihin kristillisiin kohteisiin. Hänen teoksiaan on Valko-Venäjän Taidemuseossa ja Historiallisessa museossa, Shaulijäin taidemuseossa Liettuassa sekä Moskovan Taideteollisuusmuseossa. ==Julkisia teoksia Suomessa== *Alttari, 1997, tilateos, 70 × 70 cm – Kiponniemen toimintakeskus *Yksin, 1997, lyijylasimaalaus, 3200 × 60 cm – Jaakkiman kristillinen opisto *Siunaavat enkelit, 2000, 3600 × 82 cm – Punkaharjun kirkko *Ad lumen (Valon ääressä), 2003, 2210 × 137 cm – Sulkavan seurakunta *Ylöspäin, 2003, 70 × 35 cm – Savonlinnan Kristillinen opisto ==Palkinnot ja tunnustukset== *1982 – toinen palkinto diplomitöiden valtakunnallisessa kilpailussa Gruusiassa *1979 – pääpalkinto Viron tasavallan ja kunniamaininta 1asteen diplomilla NL Korkeakoulun Opiskelijoiden Tiedeseuran järjestämässä valtakunnallisessa kilpailussa – Paras tieteellinen tutkimus. *1978 – pääpalkinto ja kaksi kolmatta palkintoa Viron tasavallan kansallisessa lasisuunnittelukilpailussa – Paras sarjatuotannon lasimalli ==Lähteet== Luokka:Virolaiset taiteilijat Luokka:Suomalaiset lasimaalarit Luokka:Vuonna 1947 syntyneet Luokka:Elävät henkilöt
Suorasiipiset

Suorasiipiset (Orthoptera) on hyönteisten lahko, johon kuuluvat muun muassa sirkat, heinäsirkat ja hepokatit. Lahkon useimmille jäsenille on yhteistä voimakkaat hyppyjalat takaraajoina. Lahkoon kuuluu yli 20 000 lajia, joista Suomessa tavataan säännöllisesti 28. Suorasiipiset käyvät läpi epätäydellisen muodonmuutoksen. Munasta kuoriutuu toukka, mutta toukka ei koteloidu, vaan usean toukkavaiheen kautta alkaa vähitellen muistuttaa yhä enemmän aikuista yksilöä. Suorasiipisillä on kaksi paria suoria siipiä. Monet lajit tuottavat sirittävää ääntä hieromalla siipiään vastakkain tai takajalkoja vasten. Eräät maailman suurimmista hyönteisistä kuuluvat suorasiipisiin: niiden vartalo voi olla yli 11 cm pitkä ja siipien kärkiväli 22 cm. Toisaalta lahkoon kuuluu alle puoli senttiä pitkiä lajeja. == Lähteet == == Aiheesta muualla == *Hepokatti.net valokuvia, tietoa ja ääniä Suomen suorasiipisistä *Gräshoppor, vårtbitare och syrsor Naturhistoriska riksmuseet == Kirjallisuutta == * * * Luokka:Seulonnan keskeiset artikkelit
Hannu Brelo

Hannu Brelo (k. 2. toukokuuta 2012) oli karjalainen laulaja, joka sävelsi ja sanoitti lauluja livvinkarjalaksi. Hänen vanhempansa syntyivät Suojärvellä Hautavaaran kylässä, jossa heidän kotikielensä oli livvi. Hannu Brelo syntyi Pohjois-Karjalassa, ja hänen lapsuudenkielensä oli myös livvi. == Diskografia == * * * * * * * * == DVD:t == * Viimeiset Karjalan evakot == Aiheesta muualla == * Virallinen kotisivu Luokka:Suomalaiset laulajat Luokka:Karjalaiset laulajat Luokka:Syntymävuosi puuttuu Luokka:Vuonna 2012 kuolleet
Walter Raleigh

Walter Raleigh (n. 1552 - 29\. lokakuuta 1618) oli englantilainen kirjailija, sotilas ja tutkimusmatkailija. Hän osallistui aktiivisesti Pohjois-Amerikan uudisasuttamiseen. Raleigh opiskeli Oxfordin yliopistossa, taisteli Ranskassa hugenottien kanssa ja jatkoi lakiopintojaan Lontoossa. Vuonna 1578 Raleigh matkasi Pohjois-Amerikkaan velipuolensa Sir Humphrey Gilbertin kanssa. Hän perusti Amerikan ensimmäisen englantilaisten siirtokunnan Pohjois-Carolinaan Roanoke Islandille vuonna 1585. Siirtokunta hylättiin myöhemmin.Historic figures BBC Raleigh kunnostautui monissa Elisabet I:n sotilasoperaatioissa ja aateloitiin vuonna 1585. Väitetty romanssi kuningattaren kanssa lienee kuitenkin myöhempien aikojen elokuvantekijöiden mielikuvitusta.Elisabet – Kultainen aikakausi Film-o-holic Vuonna 1603 Raleighia syytettiin vallankumouksellisesta vehkeilystä Jaakko I:tä vastaan ja vangittiin Toweriin. Vankilassa ollessaan hän kirjoitti maailmanhistoriateoksensa History of the World. Kolmentoista vuoden vankeuden jälkeen Raleigh vapautettiin ja lähetettiin Etelä-Amerikkaan etsimään Eldoradoa. Hänen palattuaan kumoussyytteet uusittiin, ja Jaakko I mestautti Raleighin vuonna 1618Factum, osa 6 vuodelta 2005, s. 161. == Lähteet == == Aiheesta muualla == *Valitut teokset (runoja ja proosaa google booksissa) Luminarium. org Luokka:Brittiläiset tutkimusmatkailijat Luokka:Englantilaiset runoilijat Luokka:Englantilaiset teloitetut Luokka:Maanpetoksesta teloitetut Luokka:1550-luvulla syntyneet Luokka:Vuonna 1618 kuolleet
Thomas Shelton

Thomas Shelton oli 1500- ja 1600-lukujen taitteessa elänyt kääntäjä, joka käänsi ensimmäisenä Miguel de Cervantesin romaanin Don Quijote englanniksi. Sheltonin tekemä Don Quijoten ensimmäisen osan käännös ilmestyi vuonna 1612 ja toisen osan vuonna 1620. ==Lähteet== * (maksullinen) Luokka:Brittiläiset kielenkääntäjät Luokka:Englantilaiset henkilöt Luokka:Syntymävuosi puuttuu Luokka:Kuolinvuosi puuttuu
Erkki Jokinen (säveltäjä)

Erkki Ilmari Jokinen (s. 16. lokakuuta 1941 Tervakoski) on suomalainen säveltäjä ja sävellyksen opettaja. == Koulutus ja työura== Jokinen opiskeli sävellystä Sibelius-Akatemiassa Erik Bergmanin ja Joonas Kokkosen johdolla ja Bilthovenissa Ton de Leeuwin johdolla. Hän suoritti Sibelius-Akatemian sävellysdiplomin 1970. Jokinen toimi musiikinteorian opettajana Hämeenlinnan musiikkiopistossa 1971-1981. Vuodesta 1981 hän toimi lehtorina Sibelius- Akatemiassa ja vuosina 2001-2005 sävellyksen professorina.Erkki Jokinen :: 16 October 1941 FIMIC == Tuotanto == Jokista on kuvailtu erittäin itsekriittiseksi säveltäjäksi. Hänen sävellystuotantonsa on suhteellisen suppea, käsittäen noin 40 työtä. Hän ei ole julkaissut uusia sävellyksiä juurikaan 2000-luvun alun jälkeen. Jokisen tuotannon pääelementtejä ovat harmonia, tonaalinen väri ja tekstuuri. Hänen varhaiset työnsä koostuvat jyrkistä muutoksista ja eri tekstuurien vastakkainasetteluista, kuten staattisten hetkien ja aggressiivisten rytmisten purkausten vaihtelusta. Hän on käyttänyt töissään sekä perinteistä nuottikirjoitusta, mutta myös vapaampaa paikka-aika notaatiota Erik Bergmanin tapaan 1970-luvun jälkeen. 1980-luvulla Jokisen ilmaisu monipuolistui ja lähestyi jälkisarjallisuutta. Myös hänen nuottikirjoituksensa palautui traditionaalisemmaksi. Jokinen on käyttänyt ennakkoluulottomasti uusia sointivärejä ja hänet tunnetaan muun muassa harmonikkasävellyksistään, joilla hän on hälventänyt soitinta kohtaan pitkään koettuja ennakkoluuloja. Yleisestikin ottaen Jokinen on säveltänyt enimmäkseen soolosoittimille ja kuorolle suunnattua musiikkia ja kamarimusiikkia. Hänen päätöinään pidetään neljää jousikvartettoa, joissa hän käsittelee kokoonpanoa yhtenäisenä "superinstrumenttina" neljän erillisen instrumentin sijasta. === Teoksia === * Musiikkia neljälle vaskipuhaltimelle (1968) * GeGeda soolosellolle (1969) * Sellokonsertto (1970) * neljä jousikvartettoa (1971, 1976, 1988, 1994) * Distances klarinetille ja pianolle (1978) * Air soolobassoklarinetille (1979) * Alone harmonikalle (1979) * Uivat lehdet sopraanolle ja pianolle (1982) * Face huilulle, harpulle, cembalolle ja jousitriolle (1983) * Reflections kahdelle harmonikalle (1983) * Hommage à Marc Chagall uruille (1985) * Konsertto harmonikalle ja kamariorkesterille (1987) * Rise I neljälle pianistille (1989) * Pros klarinetille ja sellolle (1990) * Voyage, konsertto viululle ja kamariorkesterille (1990) * Voyage II kamariorkesterille (1991) * Rise II huilulle, klarinetille ja lyömäsoittimille (1992) * Rise III lyömäsoittimille (1992) * Rise IV trumpetille ja lyömäsoittimille (2000) * Rise V huilulle ja harmonikalle (2002) == Lähteet == == Aiheesta muualla == *Ilari Laakso: Erkki Jokinen in Profile Suomalaisen musiikin tiedotuskeskus FIMIC Luokka:Suomalaiset taidemusiikin säveltäjät Luokka:Sibelius-Akatemian professorit Luokka:Vuonna 1941 syntyneet Luokka:Elävät henkilöt Luokka:Suomalaiset professorit
Casio fx-9860G

Casio fx-9860G on Casion valmistama graafinen laskin. Parannuksia aiempiin malleihin verrattuna ovat USB-portti, flash-muisti, päivitettävä käyttöjärjestelmä, suurempi nopeus ja korkeakontrastinen nestekidenäyttöhttp://www.ajasto.fi/casio/tuoteluettelo/Tieteislaskimet/Casio%20FX-9860G%20/6 . ==Versiot== Casio fx-9860G:stä on monia versioita: standardi fx-9860G, SD-, AU- ja Slim-versiot * AU-version muistin määrää on rajoitettu, jotta se pääsisi läpi Australian koulujen säännöistä * SD-versiossa on SD- muistikorttipaikka, mahdollistaen lukemisen ja kirjoittamisen 1 Gt asti. * Viimeisin versio, Slim, on suunniteltu simpukankuoren muotoiseksi ja siinä on taustavalaistu näyttö ja sisäänrakennettu ohje Tavallista fx-9860G:tä ja SD:tä markkinoidaan Ranskassa nimillä Graph85 ja Graph85 SD. ==Ohjelmointi== Laskinta voi ohjelmoida kahdella tavalla. Fx-9860G:n mukana tulee BASIC-tulkki mahdollistaen yksinkertaisten ohjelmien tekemisen. Toinen tapa on tehdä liitännäinen C-kielellä. Liitännäiset ovat binääriohjelmia, joten ne ovat BASIC-ohjelmia tehokkaampia. Casio on julkaissut kaksi virallista liitännäistä GEOMETRYn ja PHYSIUMin. Casio julkaisi myös SDK:n, joka mahdollistaa käyttäjien omien liitännäisten tekemisen, joskaan tälle ei ole virallista tukea. SDK ja viralliset liitännäiset ovat saatavilla Casion websivulta. ==Lähteet== Luokka:Laskimet Luokka:Casio
Thomas Shelton (pikakirjoittaja)

Thomas Shelton (1601 – n. 1650)kuolinaika vaihtelee eri lähteissä: 1650 (Johnen, s. 42), 1649 tai 1650 (Melin, s. 87), tai vuosien 1649 ja 1659 välillä (Butler, s. 28) oli englantilainen pikakirjoitusjärjestelmän kehittäjä. Hän oli aikansa tunnetuin pikakirjoittaja ja pikakirjoituksen opettaja.Johnen, s. 42 Shelton julkaisi kehittämänsä pikakirjoitusjärjestelmän vuonna 1626 teoksessa Shortwriting, the most exact method ja vuonna 1638 parannellun version nimellä Tachygraphy. Järjestelmä perustui aikaisempiin John Willisin ja Edmond Willisin järjestelmiin.Melin, s. 87–89 Sheltonin järjestelmä on tullut tunnetuksi siitä, että Samuel Pepys kirjoitti sillä kuuluisan päiväkirjansa.Butler, s. 26 Hiukan ennen kuolemaansa Shelton julkaisi toisenkin pikakirjoitusjärjestelmän, nimeltään Zeiglographia. Se ei kuitenkaan levinnyt laajempaan käyttöön.Melin, s. 93–94 == Katso myös == *Sheltonin järjestelmä ==Lähteet== * * * ===Viitteet=== Luokka:Brittiläiset keksijät Luokka:Pikakirjoittajat Luokka:Vuonna 1601 syntyneet
Viron taideakatemia

Viron taideakatemia (, EKA) on virolainen taideoppilaitos Tallinnassa. Viron taideakatemia on Viron ainoa yliopistotasoista koulutusta taiteen ja muotoilun aloilla tarjoava oppilaitos. Akatemian rehtori on vuodesta 2015 ollut Mart Kalm. Akatemia perustettiin vuonna 1914 Viron taideteollisuuskoulu (Eesti Kunsttööstuskooli) -nimisenä. Vuonna 1989 perustetun Tallinnan taideyliopiston (Tallinna Kunstiülikool) nimi muutettiin vuonna 1995 Viron taideakatemiaksi. == Lähteet == * * Kunsttööstuskoolist akadeemiaks. 100 aastat kunstiharidust Tallinnas. Kumu, Eesti Kunstimuuseum. 5.11.2014. === Viitteet === == Aiheesta muualla == * Luokka:Kuvataideoppilaitokset Luokka:Viron taide Luokka:Viron yliopistot
Hyötyjäte

Hyötyjäte on jätettä, joka voidaan käyttää uudelleen joko kierrättämällä sellaisenaan tai raaka-aineena tuotantoprosessissa. Jätteestä aiheutuu yleensä kuluja, mutta hyötyjätteen aiheuttamat kulut ovat yleensä vähäisemmät kuin kaatopaikalle tai energiakäyttöön menevän jätteen. Hyötyjätettä ovat esimerkiksi paperi, pahvi ja kartonki, lasi, metalli, muovit, biojäte, elintarvikerasvat, puujäte, sähkö- ja elektroniikkaromu, kiviperäiset jätteet ja maa-aines, tekstiilit, ja rakennus- ja purkujäte. Hyötyjäte on uusioraaka- ainetta ja uusiomateriaalia. Hyötyjätteestä tehty tuote puolestaan on uusiotuote tai kierrätystuote. ==Tilastot== Suomessa kertyi Tilastokeskuksen mukaan vuonna 2006 yhteensä 69,2 miljoonaa tonnia jätettä. Kaatopaikalle loppusijoitettiin noin 58 prosenttia kaikista jätteistä. Uusiokäyttöön päätynyttä hyötyjätettä oli 18,6 miljoonaa tonnia eli noin 27 prosenttia koko jätemäärästä. Yhdyskuntajätettä eli kotitalouksien ja palvelualojen jätettä jätteen kokonaismäärästä oli noin 2,9 prosenttia. Eurostatin tutkimuksen mukaan vuonna 2005 Suomessa saatiin yhdyskuntajätteistä noin 30 prosenttia uusiokäyttöön. Euroopan maista eniten yhdyskuntajätettä käytti uusiomateriaalina Alankomaat, jonka yhdyskuntajätteistä kierrätettiin noin 65 prosenttia. Vähiten tutkituista maista kierrätettiin yhdyskuntajätetä Kreikassa; vain noin 15 prosenttia jätteestä meni uusiokäyttöön. ==Lähteet== Luokka:Jätteet
Erkki Jokinen

Erkki Jokinen on seuraavien henkilöiden nimi: * Erkki Jokinen (s. 1941), suomalainen nykysäveltäjä * Erkki Jokinen (s. 1965), suomalainen kirjailija ja pastori
Vantaan Veturi

Vantaan Veturi on vantaalainen vuonna 1987 perustettu urheiluseura. Sen päälajit ovat futsal ja jalkapallo. Seuran yleisesti käyttämä lyhenne VALO tulee yhdistyksen koko nimestä Vantaan Veturi ry – Vandas Lokomotiv rf. Futsalia VALO on pelannut siitä lähtien, kun lajia alettiin Suomessa harrastaa. Se pelasi Futsal-liigassa vuodet 2004–2009. Seuran paras saavutus on SM-pronssi kaudelta 2004–2005. Liigajoukkueessa on pelannut useita jalkapallon Veikkausliigapelaajia, kuten Jarno Parikka, Erkka V. Lehtola, Ilari Äijälä ja Tommi Paavola. Ikämiessarjoissa VALO on moninkertainen Suomen mestari. VALOlla oli 2004-2005 myös juniorijoukkue joka voitti Uudenmaan 1990-syntyneiden sarjan sekä sijoittui toisena kautena kolmanneksi. Jalkapallossa seura on korkeimmillaan pelannut Kolmosessa. == Lähteet == * * == Aiheesta muualla == * Seuran sivusto * VALO futsal.fi-sivustolla Luokka:Suomalaiset futsalseurat Luokka:Entiset vantaalaiset urheiluseurat Luokka:Suomalaiset jalkapalloseurat Luokka:Vuonna 1987 perustetut urheiluseurat
Eckhart Tolle

Eckhart Tolle (alun perin Ulrich Leonard Tölle, s. 16. helmikuuta 1948 Saksa) on saksalainen, Kanadassa asuva henkinen opettaja, luennoitsija ja kirjailija. Tolle tuli tunnetuksi vuonna 1997 julkaistulla esikoisteoksellaan Läsnäolon voima: tie henkiseen heräämiseen. Kirja on ollut The New York Timesin bestseller-listalla, ja se on käännetty vuoteen 2009 mennessä 33 kielelle. ==Elämäkerta== Saksassa syntynyt Tolle sanoo perheensä jättäneen Saksan hänen ollessaan 13-vuotias, minkä jälkeen hän opiskeli Lontoon yliopistossa. Hän opiskeli lyhyen ajan myös Cambridgen yliopistossa vuonna 1977 mutta ei tehnyt tohtorintutkintoaan valmiiksi. Hän on kertonut esikoiskirjansa johdannossa, kuinka hän oli 29-vuotiaaksi asti masentunut ja ahdistunut, kunnes hän sai yhtäkkisen valaistuksen ja pääsi eroon peloistaan. Tämän jälkeen hän kierteli Lontoota onnellisena irtolaisena. Hän vaihtoi etunimensä Eckhartiksi 1200-luvulla eläneen teologin Mestari Eckhartin mukaan ja lähti kiertämään Englantia henkisenä valmentajana. Sen jälkeen Tolle muutti Vancouveriin ja julkaisi esikoisteoksensa vuonna 1997. Kirjasta tuli myyntimenestys, kun Oprah Winfrey esitteli kirjan televisio-ohjelmassaan muutamaa vuotta myöhemmin. Myös Tollen seuraavat teokset nousivat Yhdysvaltain myyntilistojen kärkeen. Kirjoittamisen lisäksi Tolle kiertää luennoimassa yleisöille. ==Opetukset== Tollen kirjoja on kuvattu new age -henkisiksi itseapuoppaiksi. Tolle ei identifioidu mihinkään tiettyyn uskontoon, vaan hyödyntää zenbuddhalaisuuden, suufilaisuuden, hindulaisuuden ja Raamatun opetuksia. Tollen kirjojen suosion syyksi on sanottu Tollen kykyä paketoida vanhaa viisautta esimerkiksi Buddhalta, Jeesukselta ja Shakespearelta helposti ymmärrettävään muotoon nykyaikaiselle lukijakunnalle. Tolle itse sanoo viestinsä olevan se, että ihmisten pitäisi sammuttaa mielensä pulina, olla läsnä nykyhetkessä ja hylätä egonsa, jota Tolle pitää manipuloivana ja jakavana voimana, joka on aina vaatimassa jotain. Tolle opettaa, että jos ihminen elää tässä hetkessä ja yhteydessä “kokonaisuuteen”, hänelle alkaa tapahtua hyviä asioita. == Suomeksi käännettyjä teoksia == * * * * * * == Lähteet == == Aiheesta muualla == * Virallinen kotisivu * Arvosteluita ja kritiikkiä: ** Cook, Owen ”Tyler Durden” ** Dating Skills Review ** Postmodern Vanguard (archive.org:iin tallentunut kopio) Luokka:Saksalaiset filosofit Luokka:Henkiset opettajat Luokka:Vuonna 1948 syntyneet Luokka:Elävät henkilöt Luokka:Seulonnan keskeiset artikkelit Luokka:New age -kirjailijat
Turturikyyhkyt

Turturikyyhkyt (Streptopelia) on kyyhkyjen heimoon kuuluva lintusuku. == Turturikyyhkyihin (Streptopelia) kuuluvat lajit == * Aasianturturikyyhky (Streptopelia chinensis) * Aroturturikyyhky (Streptopelia capicola) * Idänturturikyyhky (Streptopelia orientalis) * Jaavanturturikyyhky (Streptopelia bitorquata) * Kameruninturturikyyhky (Streptopelia hypopyrrha) * Madagaskarinturturikyyhky (Streptopelia picturata) * Mauritiuksenkyyhky (Streptopelia mayeri) * Palmukyyhky (Streptopelia senegalensis) * Pikkuturturikyyhky (Streptopelia tranquebarica) * Ruostesiipikyyhky (Streptopelia lugens) * Saharanturturikyyhky (Streptopelia roseogrisea) ** Naurukyyhky (Streptopelia risoria), saharanturturikyyhkyn kesymuoto, jota pidetään joskus omana lajinaan * Sahelinturturikyyhky (Streptopelia vinacea) * Savanniturturikyyhky (Streptopelia semitorquata) * Somalianturturikyyhky (Streptopelia reichenowi) * Turkinkyyhky (Streptopelia decaocto) * Turturikyyhky (Streptopelia turtur) * Vaikertajaturturikyyhky (Streptopelia decipiens) == Lähteet == * === Viitteet === Luokka:Kyyhkylinnut
Budućnost Podgorica

Budućnost Podgorica on monilajinen urheiluseura Podgoricasta. == Jaostot == *FK Budućnost Podgorica, jalkapallo *KK Budućnost Podgorica, koripallo *RK Budućnost Podgorica, käsipallo *OK Budućnost Podgorica, lentopallo *ŽRK Budućnost T-Mobile, naisten lentopallo Luokka:Podgorican urheilu
Rudolf Närjänen

Rudolf Närjänen (31. maaliskuuta 1941 Tuuteri – 26. helmikuuta 2009 Espoo) oli suomalainen kansainvälisen tason kilpameloja. Hän osallistui useisiin lajin arvokilpailuihin. Parhaana saavutuksenaan hän itse piti kanadalaiskaksikon kuudetta sijaa Berliinin MM-kilpailuissa vuonna 1966. Hänen parinaan meloi myöhemmin jääkiekkovalmentajanakin tunnetuksi tullut Kari Mäkinen. Tokion olympiakisoissa 1964 kaksikko sijoittui yhdeksänneksi. Pohjoismaiden mestaruuskisoissa Närjänen saavutti kultaa, hopeaa ja pronssia, yhden kutakin. SM-kilpailuissa hän sai yli 30 kultamitalia vuosina 1960–1970. Närjänen teki useita kansallisia ennätyksiä ja hän sai Kanoottiliiton suurmestariarvon numero 27. 1970-luvulla Rudolf Närjänen siirtyi seuransa Pirkka-Melojien nuorten juniorien valmentajaksi. == Lähteet == ==Aiheesta muualla== * Rudolf Närjäsen muistokirjoitus Helsingin Sanomissa Luokka:Suomalaiset melojat Luokka:Vuonna 1941 syntyneet Luokka:Vuonna 2009 kuolleet
Kari Mäkinen (valmentaja)

Kari Mäkinen (s. 30. elokuuta 1945) on parhaiten tunnettu jääkiekkovalmentajana. Hänen urheilu-uraansa kuuluu kiekkoilun lisäksi melonta kansainvälisellä tasolla.Siukonen == Jääkiekko == Pelaajana Kari Mäkinen voitti jääkiekon Suomen-mestaruuden Tapparan joukkueessa vuonna 1964. Hän pelasi yhden B-maaottelun. Mäkinen valmensi vuosien ajan Oulun Kärppiä ja voitti Suomen mestaruuden 1981. Lisäksi hän toimi maajoukkueen kakkosvalmentajana Kalevi Nummisen apuna. Oulusta Mäkinen siirtyi Helsingin Jokereiden valmentajaksi I-divisioonaan. Mäkisen johdolla Jokerit nousi takaisin SM-liigaan kahden divisioonakauden jälkeen. Mäkinen toimi hetken aikaa myös Jokereiden toimitusjohtajana päävalmentajan tehtävien lisäksi, kunnes vuonna 1990 hän sai väistyä seurasta heikosti sujuneiden pelien vuoksi. Hän on valmentanut pääsarjatasolla myös Lahden Reipasta. Mäkinen valittiin SM- liigassa vuoden valmentajaksi vuosina 1977 ja 1981. == Melonta == Mäkinen sijoittui Tokion 1964 olympialaisissa kanadalaiskaksikkojen 1 000 metrin melonnassa yhdeksänneksi Rudolf Närjäsen parina. MM-kilpailuissa tämä kaksikko sijoittui 1 000 metrillä kuudenneksi vuonna 1966. Seuratasolla Mäkinen edusti Pirkka-Melojia. Hän voitti kanadalaiskanooteilla yhteensä 19 Suomen- mestaruutta vuosina 1962–1970. Kanadalaisyksikköjen mestaruuden hän voitti 500 metrillä vuosina 1965 ja 1966 sekä 1 000 metrillä vuonna 1965. == Sukulaiset == Kari Mäkisen veljistä Juhani Mäkinen voitti melonnassa kolme Suomen- mestaruutta ja toimi vuosina 1966–1970 Suomen Kanoottiliiton päävalmentajana. Toinen veli Seppo Mäkinen voitti sekä kajakkimelonnassa että jääkiekossa Suomen-mestaruuden vuonna 1964. == Lähteet == * === Viitteet === Luokka:Suomalaiset jääkiekkovalmentajat Luokka:Suomalaiset jääkiekkoilijat Luokka:Suomalaiset melojat Luokka:Kalevi Numminen -palkinnon voittajat Luokka:Vuonna 1945 syntyneet Luokka:Elävät henkilöt
Fiorello H. La Guardia

Fiorello Henry La Guardia (s. Fiorello Enrico La Guardia; 11. joulukuuta 1882 – 20. syyskuuta 1947) oli yksi New Yorkin maineikkaimmista pormestareista. Hän johti kaupunkia kolme kautta vuosina 1934–1945. Suurta kansansuosiota nauttinut La Guardia kannatti republikaanisuudestaan huolimatta New Dealia. La Guardia luotsasi New Yorkin suuren lama-ajan läpi ja kohosi kansalliseksi hahmoksi. Hän toteutti asunto- ja työllisyysohjelmia ja taisteli menestyksellä hallinnon korruptiota vastaan. Yhdysvaltojen liityttyä toiseen maailmansotaan presidentti Roosevelt nimitti hänet siviilipuolustusviraston johtajaksi. Sodan jälkeen La Guardia toimi YK:n pakolaisapuohjelman johtajana. La Guardian nimeä New Yorkissa kantaa muun muassa LaGuardian lentoasema. ==Lähteet== == Aiheesta muualla == Luokka:New Yorkin pormestarit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Amerikanitalialaiset Luokka:Vuonna 1882 syntyneet Luokka:Vuonna 1947 kuolleet
Kajaanin jäähalli

Kajaanin jäähalli on Mestiksessä pelaavan Kajaanin Hokin kotiareena Kajaanissa. Lisäksi kesällä hallissa järjestetään muun muassa messuja ja konsertteja. Jäähallin 2 372 katsojapaikkaa koostuvat 781 istumapaikasta ja 1 591 seisomapaikasta. Jäähallissa on kahvio. Kajaanin jäähalli valmistui vuonna 1989, jolloin Kajaanin Hokki pelasi II-divisioonassa. Halli remontoitiin vuonna 2008 ja 2011 uusittiin kaukalo. Jäälajeista hallissa harrastetaan jääkiekkoa, taitoluistelua, ringetteä, yleisöluistelua ja kaukalopalloa. == Lähteet == Luokka:Suomen jäähallit Luokka:Kajaanin urheilupaikat
Kaarlo Hämäläinen

Kaarlo Jalmari Hämäläinen (21. joulukuuta 1893 Hausjärvi – 9. huhtikuuta 1924) oli suomalainen jääkärivääpeli. Hänen vanhempansa olivat työmies Kaarle Henrik Hämäläinen ja Emma Elina Forsström. Hänet vihittiin avioliittoon vuonna 1922 Suoma Myllynpään kanssa.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Hämäläinen työskenteli maalarina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 5. joulukuuta 1915, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäiväTykkimies 1960 s. 51–54.. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekaussa sekä Aa-joella. Hänet siirrettiin 7. maaliskuuta 1917 hänellä todetun sairauden takia pataljoonan täydennysjoukkoon ja laskettiin siviilitöihin. Hän suoritti myös Libaussa vuonna 1917 järjestetyn moottoripyöräkurssin. ==Suomen sisällissota== :Katso myös: Suomen sisällissota Hämäläinen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan Jääkäritykistön 3. patteriin ja otti osaa sisällissodan taisteluihin Kurussa ja Muroleessa Tampereella. Tampereen valtauksen jälkeen hänet siirrettiin tykistön uudelleen järjestelyn myötä Jääkäritykistöprikaatin 3. jääkäripatteriston esikuntaan ja otti osaa taisteluihin Viipurissa. ==Sisällissodan jälkeinen aika== Sisällissodan jälkeen hänet siirrettiin 3. kesäkuuta 1918 Helsingin lentoasemalle ja 4. syyskuuta 1918 Rannikkotykistöpataljoona 2:een, missä hänet sijoitettiin I patteriston vääpeliksi. Armeijasta Hämäläinen erosi 28. helmikuuta 1919 ja liittyi Suojeluskuntajärjestöön ja hänet sijoitettiin paikallispäälliköksi Nastolan suojeluskuntaan. Uudelleen armeijan palvelukseen hän astui 28. helmikuuta 1920 ja sijoitettiin kapitulanttivääpeliksi Käkisalmen läänin rykmentin II pataljoonan 5. komppaniaan, josta hänet siirrettiin 1. toukokuuta 1921 II Polkupyöräpataljoonaan ja 28. helmikuuta 1922 alkaen 3. Erilliseen konekiväärikomppaniaan. Armeijasta hän erosi toistamiseen 13. kesäkuuta 1922, mutta astui melkein välittömästi eronsa jälkeen jälleen armeijan palvelukseen ja hänet sijoitettiin Rannikkotykistörykmentti 3:een, mistä hän siirtyi 1. heinäkuuta 1923 Ilmailuosasto 3:een. Tykkimiehen kohtaloksi tuli siirto Ilmavoimiin, koska hän menehtyi lento-onnettomuudessa Sortavalassa 9. huhtikuuta 1924. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1924 kuolleet Luokka:Lento-onnettomuudessa kuolleet
Keisarinpikarililja

Keisarinpikarililja eli keisarinkruunu (Fritillaria imperialis) on monivuotinen sipulikasvi, joka kukkii toukokuussa. Kasvin korkeus on 70–120 cm. Varsi on tiheälehtinen, mutta harvenee ylöspäin ja on vähän matkaa kukinnon alapuolelta täysin lehdetön. Varren latvassa on noin 8–20 ylälehden ruusuke, jonka alapuolella sijaitsevat 3–5 nuokkuvaa suurta pikarimaista kukkaa. Kukan väri voi olla keltainen, punainen tai oranssi. Jokaisen kehälehden tyvessä on rauhanen, jossa on mesipisara. Kukan tyvessä on kehä mustia pilkkuja. Kasvi on kasvaa luonnonvaraisena Turkin kaakkoisosissa, läntisessä Iranissa, Intian luoteisosassa ja Afganistanista, ja kasvaa siellä kivikkoisilla rinteillä, pensaikoissa ja pellonpientareilla kalkki- ja ravinnepitoisilla alueilla. Se tuotiin 1500-luvulla Konstantinopolista Wieniin, josta se levitettiin Hollantiin ja Englantiin. Suomessakin kasvia on viljelty jo hyvin pitkään. Istutusaika on syyskuussa aurinkoiseen tai puolivarjoisaan paikkaan noin 20 cm syvyyteen ja 20–30 cm istutusvälein. Keisarinpikarililja vaatii lämpimän, hyvin ravinteisen ja kalkitun sekä syvämultaisen kasvualustan. Sen nuput ovat kylmänarkoja ja paleltuvat herkästi.Siirtolapuutarhat.net Keisarinpikarililjan uskotaan karkottavan myyriä voimakkaantuoksuisen sipulinsa avulla, jonka takia sitä on käytetty kukka- tai kasvimaassa "myyrien karkottajana". Keisarinpikarililja on myrkyllinen, mutta pienen määrän syöminen ei yleensä aiheuta oireita. Tarun mukaan keisarinpikarililja oli niin ylpeä kasvi, että se ei kumartanut Jeesuksen ristiinnaulitsemisen johdosta. Sen takia se on siitä asti vuodattanut alati kyyneleitä. Mesipisarat ovat antaneet sille myös nimityksen Marian kyynel. == Lähteet == == Aiheesta muualla == * Laji.fi: Keisarinpikarililja (Fritillaria imperialis) * Pinkka – Lajintuntemuksen oppimisympäristö: Keisarinpikarililja (Fritillaria imperialis) * Integrated Taxonomic Information System (ITIS): Fritillaria imperialis * Global Biodiversity Information Facility (GBIF): Fritillaria imperialis * Plants For A Future: Fritillaria imperialis Luokka:Pikarililjat Luokka:Myrkylliset kasvit
Kärnä

Kärnä voi tarkoittaa seuraavaa: ==Paikka== *Kärnä, saari ja kylä Lappajärvellä ==Sukunimi== *Antti Emil Kärnä (1892–1919), jääkärivänrikki ja Viron armeijan luutnantti *Eija Kärnä (myös Kärnä-Lin, s. 1956), kasvatustieteilijä ja erityispedagogiikan professori *Jarmo Kärnä (s. 1958), pituushyppääjä *Jukka Kärnä (s. 1955), sosiaalidemokraattisen puolueen kansanedustaja *Juhani Kärnä (s. 1940), tekniikantutkija, professori *Julia Kärnä, näyttelijä *Julius Kärnä (1895–1977), jääkärimajuri, talouspäällikkö *Kirsi Kärnä (s. 1977), näyttelijä *Mikko Kärnä (s. 1980), keskustalainen kansanedustaja, kunnanjohtaja *Oiva Albert Kärnä (1892–1966), kansakoulunopettaja ja oppikirjojen tekijä *Pietari Kärnä (1859–1930), opettaja, suomalaisen puolueen kansanedustaja *Sari Kärnä (s. 1988), jääkiekkoilija *Taavetti Kärnä (1658–1738), "Lappajärven kuningas", talollinen, lautamies ja talonpoikaispurjehtija *Tapani Kärnä (1923–2000), lähetyssaarnaaja ja -sihteeri *Toivo Kärnä (1895–1941), jääkärikapteeni *Usva Kärnä (s. 1982), näyttelijä ==Katso myös== * Kärnäkosken linnoitus, Savitaipaleella sijaitseva bastionilinnoitus * Kärnänkoski, Viitasaarella sijaitseva koski Luokka:Luettelot henkilöistä sukunimen mukaan
Kate Smith

Kathryn ”Kate” Elizabeth SmithKate Smith biography (1. toukokuuta 1907 Greenville, Virginia – 17. kesäkuuta 1986 Raleigh, Pohjois-Carolina) oli yhdysvaltalainen laulaja.Radio Hall of Fame: Kate Smith Kate Smithin suosio oli huipussaan 1930- ja 1940-luvuilla. Kaikkiaan hän teki yli 2 000 levytystä, joista 19 myi yli miljoona kappaletta. Tunnetuin hänen esittämistään kappaleista on vuonna 1938 levytetty Irving Berlinin ”God Bless America”. Oma radio-ohjelmansa hänellä oli vuosina 1931–1958. Philadelphia Flyers -jääkiekkojoukkue on käyttänyt Kate Smithin esittämää ”God Bless America” -kappaletta tuomaan onnea tärkeissä otteluissa. Vuoden 1969 jälkeen kappale on esitetty kaikkiaan 134 kertaa ja Flyers on voittanut otteluista 100.Flyers History: Kate Smith Vuosi Smithin kuoleman jälkeen häntä esittävä patsas pystytettiin Flyersin kotihallin edustalle.nationalpost.com: NHL: Kate Smith still stirs the Flyers Kate Smith on saanut kaksi tähteä Hollywood Walk of Famelle.Walk of Fame star locations. Lisäksi hänet on nimetty sekä Radio Hall of Fameen että NAB Hall of Fameen.NAB Radio Hall of Fame Inductees ==Lähteet== ==Aiheesta muualla== *Muistokirjoitus New York Timesissa * Luokka:Hollywood Walk of Fame Luokka:Radio Hall of Fame Luokka:Philadelphia Flyers Luokka:Yhdysvaltalaiset laulajat Luokka:Grammy-palkinnon saajat Luokka:Amputoidut henkilöt Luokka:Vuonna 1907 syntyneet Luokka:Vuonna 1986 kuolleet
Siviilitarkkailija

Siviilitarkkailija on osittain sotilastarkkailijan kaltaisia tehtäviä kriisialueella suorittava Euroopan unionin tarkkailija, jonka tehtävänä on valvoa pääasiassa sitä, että tulitaukoa noudatetaan ja ettei siviiliväestöön kohdistu väkivallantekoja eikä omaisuusrikoksia, kuten asuntojen ryöstelyä tai tuhopolttoja. Käsite siviilitarkkailija tuli suomen kieleen syyskuussa 2008, kun Venäjän federaatio ja Etelä-Ossetia eivät suostuneet Sarkozyn-Medvedevin rauhansuunnitelman mukaan ottamaan vastaan Etelä-Ossetian tasavallan alueelle tai sen välittömään läheisyyteen entiselle aselepovyöhykkeelle Georgian armeijan sekä Suomen 2008 puheenjohtaman Euroopan turvallisuus- ja yhteistyöjärjestön sotilastarkkailijoita, koska Venäjän federaation ja Etelä- Ossetian tasavallan näkemyksen mukaan Euroopan turvallisuus- ja yhteistyöjärjestö ei ollut varoittanut Georgian asevoimien hyökkäyksestä 7. elokuuta 2008. Lisäksi venäläisessä verkkolehdessä oli epäilys siitä, että joku tai jotkut sotilastarkkailijat olisivat ainakin 2007 vuoden aikana antaneet tietoja Georgian asevoimien tiedustelutehtäviä suorittaneelle yliluutnantille tietoja eteläosseettien 24 puolustusasemasta. Etyjin jäätyä Euroopan unionin syrjään tarkkailutilanteesta ja lopetettua konsultoinnin, Euroopan unioni ehdotti 150–200 poliisitarkkailijan lähettämistä tukemaan mahdollisesti 20:stä (alun perin 9:stä) 100:aan kasvavaksi suunniteltua Etyjin sotilastarkkailijajoukkoja. Kaikilla siviitarkkailu suorittavilla ei ole suoritettuna poliisin virkatutkintoa tai eivät ole virkavapaalla poliisista. Tämän vuoksi heistä alettiin käyttää nimitystä siviilitarkkailija. Koska Etyj lakkasi konsultoimasta tilanteessa, on Euroopan unionin ajateltu lähettävän 300 siviilitarkkailijaa. http://fi.yle.mobi/uutiset/kotimaa/ns-yduu-102335 ==Lähteet== == Aiheesta muualla== *EUMM - Georgia : the European Union monitoring mission (15.5.2011) (diploweb.com) *An EU civilian observer mission was initiated in Georgia this morning (2.10.2008) (regeringen.se) *Diplomacy With Russia: EU Civilian Mission Could Monitor Georgian Peace (5.9.2008) (spiegel.de) *- UNOMIG - Background (un.org) Luokka:Siviilikriisinhallinta
FK Zorja Luhansk

FK Zorja Luhansk (, ) on jalkapalloseura Luhanskin (ent. Vorošilovgrad) kaupungista, Ukrainasta. Se pelaa maan korkeimmalla sarjatasolla. ==Historia== Vuonna 1923 perustettu seura on tunnettu historiansa aikana lukuisilla erilaisilla nimillä: *1923–1935: , Seuran historia virallisilla sivuilla, osa 1 *1936–1947: , (kaupungin nimi oli vuosina 1935–1958 Vorošilovgrad) *1948–1951: , Seuran historia virallisilla sivuilla, osa 2 *1952–1953: , Seuran historia virallisilla sivuilla, osa 3 *1954–1958: «Авангард», Avangard *1959–1963: , Seuran historia virallisilla sivuilla, osa 4 *1964–1991: , (kaupungin nimi oli vuosina 1970-1990 Vorošilovgrad)Seuran historia virallisilla sivuilla, osa 7 *1992–1996: , *1997– , Seura pääsi ensi kertaa Neuvostoliiton laajuisiin sarjoihin, B-kakkosliigaan, vuonna 1939 voitettuaan edelliskaudella Ukrainan mestaruuden. Neuvostoliiton pääsarjassa se pelasi ensimmäisen kerran vuonna 1967 voitettuaan edelliskaudella B-liigan kakkoslohkon.http://www.rsssf.com/tabless/su66.htmlhttp://www.rsssf.com/tabless/su67.html Vuonna 1972 seura voitti ensimmäinen ja ainoaksi jääneen Neuvostoliiton mestaruutensa.http://www.rsssf.com/tabless/su72.html Pääsarjasta se putosi kaudeksi 1980http://www.rsssf.com/tabless/su79.htmlhttp://www.rsssf.com/tabless/su80.html ja kauden 1984 päätteeksi kakkosliigaan.http://www.rsssf.com/tabless/su84.htmlhttp://www.rsssf.com/tabless/su85.html Seura nousi vielä kaudeksi 1987 ykkösliigaan yhden kauden ajaksi. Kaudella 1986 se voitti kakkosliigan Ukrainan aluesarjan ja nousi takaisin ykkösliigaan, mutta säilyi sarjassa vain kahden kauden ajan.Seuran historia virallisilla sivuilla, osa 6 Ukrainan itsenäistyttyä Zorja pääsi vuonna 1992 käynnistyneeseen pääsarjaan, mistä se putosi kauden 1995/1996 päätteeksi. Takaisin korkeimmalle sarjatasolle se nousi kaudeksi 2006/2007.http://www.rsssf.com/tableso/oekr07.html Itä-Ukrainan kriisin vuoksi Zorja pelaa kotiottelunsa nykyään Zaporižžjassa. ==Saavutuksia== * Neuvostoliiton mestaruus 1972 * Neuvostoliiton Cupin kakkossija 1974http://www.rsssf.com/tabless/su74.html ja 1975http://www.rsssf.com/tabless/su75.html * Ukrainan ykkösliigan mestaruus 2005/06http://www.rsssf.com/tableso/oekr06.html * Ukrainan kakkosliigan C-lohkon mestaruus 2002/03http://www.rsssf.com/tableso/oekr03.html * Ukrainan kakkosliigan C-lohkon hopeaa 1998/99http://www.rsssf.com/tableso/oekr99.html == Lähteet == ==Aiheesta muualla== * Virallinen sivu * zarya.lg.ua - Information site of fans of FC Zarya Lugansk Luokka:Ukrainalaiset jalkapalloseurat Luokka:Luhansk Luokka:Vuonna 1923 perustetut urheiluseurat
Fenolipunainen

Fenolipunainen ( C19H14O5S) on heikko happo, jota käytetään pH-indikaattorina ja solutukimuksissa. Fenolipunainen muuttaa väriään keltaisesta punaiseksi pH:n ollessa alueella 6,6–8,0. Fenolipunaista valmistetaan fenolin ja o-sulfobentsoehappoanhydridin reaktiolla. Fenolipunaista käytetään lääketieteessä tutkittaessa munuaisten toimintaa kalorimetrisesti, koska se siirtyy lähes täydellisesti virtsaan . Fenolipunainen on lääketieteellisesti kiinnostava yhdiste myös siksi, että se muistuttaa rakenteeltaan niin paljon estrogeenia, että elimistön estrogeenireseptorit reagoivat siihen eli fenolipunainen toimii estrogeenin matkijana . == Lähteet == == Aiheesta muualla == * Fenolipunaisen käyttöturvallisuustiedote, Sigma Aldrich (Merck), viitattu 30.5.2018. Luokka:Indikaattorit
Malin Persson Giolito

thumb|Malin Persson Giolito Malin Persson Giolito (s. 25. syyskuuta 1969 Bromma, Tukholma) on ruotsalainen juristi ja kirjailija. Persson Gioliton omiin kokemuksiin liittyvä esikoisromaani Molemmille poskille ilmestyi vuonna 2008. Se on romaani naisesta, joka irtisanotaan työpaikastaan raskauden vuoksi. Persson Gioliton romaani Suurin kaikista (2016) palkittiin Ruotsin dekkariakatemian vuoden parhaana rikosromaanina ja sai Lasiavain-palkinnon 2017. Romaani on julkaistu 32 maassa. Teoksesta on tehty ruotsalainen tv-sarja Quicksand (2019). Persson Giolito on opiskellut yliopistoissa Ruotsissa, Ranskassa ja Belgiassa. Hän työskenteli Pohjolan suurimmassa asianajotoimistossa Mannheimer Swartlingissa ja oli kolmatta kertaa raskaana tultuaan irtisanotuksi. Hän on myöhemmin työskennellyt EU-komissiossa Brysselissä. Persson Gioliton isä on ruotsalainen dekkarikirjailija Leif G. W. Persson. Hänen puolisonsa on Christophe Giolito, ja heillä on kolme tytärtä.Piratförlaget, kirjailijaesittely ==Teokset== * * * * * ==Lähteet== *Katarina Baer, Liikejuristin syrjintäkokemuksista syntyi kohuromaani Ruotsissa, Helsingin sanomat 23.9.2008 s. B5 ===Viitteet=== Luokka:Ruotsalaiset kirjailijat Luokka:Ruotsalaiset juristit Luokka:Vuonna 1969 syntyneet Luokka:Elävät henkilöt
FK Dnipro

FK Dnipro (, ) on jalkapalloseura Dnipron kaupungista Ukrainasta. Se pelaa maan neljännellä sarjatasolla. ==Historia== Seura perustettiin vuonna 1918 silloisessa Jekaterinoslavissa (nyk. Dnipro) nimellä BRIT (Brjanski rabotšnyi industrialnyi tehnikum"). 1947 se yhdistyi toisen dnipropetrovskilaisjoukkueen, Dynamon, kanssa. Historiansa saatossa seura on tunnettu myös nimillä Petrovets (1926—1935), Stal (1936—1948) ja Metallurg (1949—1961) ennen nykyisen nimen käyttöön ottoa vuonna 1962.Historia seuran virallisilla sivuilla Dnipro pelasi pitkään alueellisia alasarjoja kunnes 1968 Valeri Lobanovskyi tuli seuran päävalmentajaksi ja se nousi kolmessa vuodessa Neuvostoliiton pääsarjatasolle ja ylsi 1970-luvulla kahdesti Neuvostoliiton Cupin välierävaiheeseen. 1978 Dnipro putosi pääsarjatasolta, mutta nousi takaisin kahden vuoden kuluttua. Seuran historian menestyksekkäimmät vuodet ajoittuivat 1980-luvulle, jolloin se kuului koko Neuvostoliiton kärkijoukkueisiin ja saavutti muun muassa kaksi liigamestaruutta. Seuran keskeisiin tukijoihin on kuulunut miljardööri Ihor Kolomoiskyi. Ukrainan itsenäistyttyä Dnipro ei enää kyennyt mestaruuksiin, mutta lukeutui kuitenkin pitkään sarjan kärkijoukkueisiin ja ylsi suurimpana saavutuksenaan Eurooppa-liigan finaaliin vuonna 2015. Seura ajautui kuitenkin vakavien talousvaikeuksien myötä syöksykierteeseen ja putosi keväällä 2017 pääsarjasta suoraan kolmannelle sarjatasolle, menettäen suuren osan organisaatiostaan samalle tasolle perustetulle uudelle SK Dnipro-1 -seuralle. Kauden päätteeksi FK Dnipro pudotettiin vielä porrasta alemmas Ukrainan amatöörimestaruussarjaan rangaistuksena talousepäselvyyksistään. ==Saavutukset== * Neuvostoliiton mestaruus 1983, 1988 * Neuvostoliiton mestaruussarjan hopeaa 1987, 1989 * Neuvostoliiton mestaruussarjan pronssia 1984, 1985 * Neuvostoliiton cupin voitto 1989 * Neuvostoliiton supercupin voitto 1989 * Neuvostoliiton federaatiocupin (liigacup) voitto 1986, 1989 * Ukrainan jalkapalloliigan toinen sija 1992/93, 2013/14 * Ukrainan jalkapalloliigan kolmas sija 1992, 1994/95, 1995/96, 2000/01, 2003/04, 2014/15, 2015/16 * Eurooppa-liigan finalisti 2015Seuran saavutukset virallisilla sivuilla ==Entisiä päävalmentajia== * Juande Ramos (2010-2014) ==Lähteet== ==Aiheesta muualla== * Virallinen sivu (ukrainaksi, venäjäksi ja englanniksi) Luokka:Ukrainalaiset jalkapalloseurat Luokka:Dnipro Luokka:Vuonna 1918 perustetut urheiluseurat